Νηστίσιμο κέικ σοκολάτας, αφράτο και μαλακό
Αυτό το νηστίσιμο κέικ σοκολάτας είναι ιδανικό για το πρωινό μας, για να συνοδεύσουμε τον καφέ ή το τσάι ή για να φάμε ένα σνακ μέσα στην ημέρα.
1 φλιτζ. τσαγιού (200 γρ.) σπορέλαιο ή ηλιέλαιο + λίγο για τη φόρμα, 2 φλιτζ. τσαγιού (400 γρ.) ζάχαρη, 2 φλιτζ. τσαγιού (400 γρ.) νερό κρύο, 2 κουτ. σούπας ξίδι, 2 κάψουλες βανιλίνη, 6 κουτ. σούπας κακάο, 3½ φλιτζ. τσαγιού (455 γρ.) αλεύρι που φουσκώνει μόνο του + λίγο για τη φόρμα, 2 κουτ. γλυκού σόδα μαγειρική, 1 κουτ. γλυκού αλάτι
Για το νηστίσιμο κέικ σοκολάτας, ξεκινάμε προθερμαίνοντας τον φούρνο στους 160°C, με αέρα.Λαδώνουμε και αλευρώνουμε μια φόρμα του κέικ με τρύπα στη μέση.Χτυπάμε στο μίξερ το λάδι, τη ζάχαρη, το νερό, το ξίδι και τις βανιλίνες για περίπου 5 λεπτά, μέχρι να διαλυθεί καλά η ζάχαρη.Αναμειγνύουμε σε ένα μπολ τα υπόλοιπα 4 υλικά.Ρίχνουμε σιγά-σιγά το περιεχόμενο του μπολ στο μείγμα του μίξερ, συνεχίζοντας το χτύπημα.Όταν έχουμε μια ομοιογενή ζύμη, την αδειάζουμε στη φόρμα.Ψήνουμε το κέικ στον φούρνο για περίπου 1 ώρα. Ελέγχουμε αν είναι έτοιμο κάνοντας το τεστ με το μαχαίρι, δηλαδή τρυπάμε το κέντρο του κέικ με ένα μαχαίρι: αν βγει λερωμένο, θέλει κι άλλο ψήσιμο.Αφήνουμε το κέικ να κρυώσει για περίπου 30 λεπτά προτού ξεφορμάρουμε.
Αλεύρι (ζύμες),Κακάο,Vegan,Νηστίσιμα,Χορτοφαγικά,Χωρίς γαλακτοκομικά